**Kohtuarst-ekspert**

|  |  |
| --- | --- |
| **Kohtuarst, tase 7** | **Kohtuarst, tase 8** |
| **A-osa** | **A-osa** |
| **A.1. Töö kirjeldus** | **A.1. Töö kirjeldus** |
| Kohtuarst teeb isiku ja surnu kohtuarstlikke ekspertiise, uuringuid, lahanguid ning annab igakülgse, erapooletu ja teaduslikult põhjendatud eksperdiarvamuse. Ta töötab iseseisvalt ning vastutab antud eksperdiarvamuse eest. Kohtu kutsel osaleb ta kohtuistungil eksperdi või oma eriteadmiste valdkonnas asjatundjana. 7. taseme kohtuarst on meeskonna liige, kes juhendab abipersonali ning suhtleb kolleegide ja klientidega.  Kohtuarsti tööaeg on fikseeritud, vajadusel osaleb ta isiku või surnu vaatlusel väljaspool tööaega. Töö on pingeline ja nõuab vaimset pingutust. Tööülesannete täitmisel puutub ta kokku bioloogilise ja keemilise ohuga. Kohtuarst töötab üldjuhul sisetingimustes, vajadusel uuritava asukohas, nt kinnipidamisasutuses, tervishoiuteenust osutavas asutuses või välitingimustes surnu leidmise kohal.  Kohtuarsti kutsealal on ka kohtuarst, tase 8, kes tegeleb lisaks ekspertiiside ja uuringute tegemisele koolitamise, juhendamise ja valdkonna arendamisega. | Kohtuarst teeb isiku ja surnu kohtuarstlikke ekspertiise, uuringuid, lahanguid ning annab igakülgse, erapooletu ja teaduslikult põhjendatud eksperdiarvamuse. Ta töötab iseseisvalt ning vastutab antud eksperdiarvamuse eest. Kohtu kutsel osaleb ta kohtuistungil eksperdi või oma eriteadmiste valdkonnas asjatundjana. 8. taseme kohtuarst arendab valdkonda, töötab välja juhendeid ja osaleb valdkonda puudutavate õigusaktide väljatöötamisel. Ta koolitab ja juhendab, populariseerib eriala, teeb rahvusvahelisel tasemel koostööd, konverentsidel ettekandeid ning avaldab erialaseid artikleid. Ta töötab üksi ja meeskonnas, juhendab abipersonali ning töö eeldab suhtlemist kolleegide ja klientidega, sh rahvusvahelist suhtlust.  Kohtuarsti tööaeg on fikseeritud, vajadusel osaleb ta isiku või surnu vaatlusel väljaspool tööaega. Töö on pingeline ja nõuab vaimset pingutust. Tööülesannete täitmisel puutub ta kokku bioloogilise ja keemilise ohuga. Kohtuarst töötab üldjuhul sisetingimustes, vajadusel uuritava asukohas, nt kinnipidamisasutuses, tervishoiuteenust osutavas asutuses või välitingimustes surnu leidmise kohal.  Kohtuarsti kutsealal on ka kohtuarst, tase 7 kutse. |
| **A.2. Tööosad** | **A.2. Tööosad** |
| **Kohustuslikud tööosad**  A.2.1. Ekspertiiside ja uuringute tegemine  A.2.2. Bioloogilise materjali võtmine ekspertiisiks või uuringuks  A.2.3. Väljakutsetel osalemine  A.2.4. Osalemine komisjoniekspertiisides  A.2.5. Osalemine kohtuistungil  A.2.6. Valdkonna arendamine  A.2.7. Koolitamine ja juhendamine | **Kohustuslikud tööosad**  A.2.1. Ekspertiiside ja uuringute tegemine  A.2.2. Bioloogilise materjali võtmine ekspertiisiks või uuringuks  A.2.3. Väljakutsetel osalemine  A.2.4. Osalemine komisjoniekspertiisides  A.2.5. Osalemine kohtuistungil  A.2.6. Valdkonna arendamine  A.2.7. Koolitamine ja juhendamine  A.2.8. Valdkonna populariseerimine  A.2.9. Valdkonnaga seotud teadus- ja arendusprojektide läbi viimine |
| **Spetsialiseerumisega seotud tööosad** | **Spetsialiseerumisega seotud tööosad** |
| **Kohtuarstlik ekspertiis**  A.2.8. Isiku kohtuarstliku ekspertiisi ja uuringu tegemine  A.2.9. Surnu kohtuarstliku ekspertiisi ja lahangu tegemine  **Arstlik kohtutoksikoloogiaekspertiis**  A.2.10. Toksilise aine toime hindamise ekspertiisi ja uuringu tegemine  A.2.11. Narkootiliste ainete suurte ja väikeste koguste hindamine  A.2.12. Joobe tuvastamine | **Kohtuarstlik ekspertiis**  A.2.10. Isiku kohtuarstliku ekspertiisi ja uuringu tegemine  A.2.11. Surnu kohtuarstliku ekspertiisi ja lahangu tegemine  **Arstlik kohtutoksikoloogiaekspertiis**  A.2.12. Toksilise aine toime hindamise ekspertiisi ja uuringu tegemine  A.2.13. Narkootiliste ainete suurte ja väikeste koguste hindamine  A.2.14. Joobe tuvastamine |
| **Valitavad tööosad** | **Valitavad tööosad** |
| A.2.13. Kohtuantropoloogia ekspertiisi ja uuringu tegemine  A.2.14. Kohtuhistoloogia uuringu tegemine  A.2.15. Arstliku kohtutoksikoloogia ekspertiisi ja uuringu tegemine | A.2.15. Kohtuantropoloogia ekspertiisi ja uuringu tegemine  A.2.16. Kohtuhistoloogia uuringu tegemine  A.2.17. Arstliku kohtutoksikoloogia ekspertiisi ja uuringu tegemine |
| **A.3. Kutsealane ettevalmistus** | **A.3. Kutsealane ettevalmistus** |
| Kohtuarst, tase 7 on läbinud arstiteaduse õppekava ja omab vastavat diplomit ning on läbinud residentuuri vastavalt spetsialiseerumisele:  kohtuarst-ekspert – kohtuarstiteaduse eriala residentuuri või patoloogia residentuuri enne 2012. aastat;  arstlik kohtutoksikoloogiaekspert – kohtuarstiteadus, laborimeditsiin, farmakoloogia või muu arstlik eriala, väljaõpe toksikoloogia valdkonnas. | Kohtuarst, tase 8 on läbinud arstiteaduse õppekava ja omab vastavat diplomit ning on läbinud residentuuri vastavalt spetsialiseerumisele:  kohtuarst-ekspert – kohtuarstiteaduse eriala residentuuri või patoloogia residentuuri enne 2012. aastat;  arstlik kohtutoksikoloogiaekspert – kohtuarstiteadus, laborimeditsiin, farmakoloogia või muu arstlik eriala, väljaõpe toksikoloogia valdkonnas. |
| **A.4. Enamlevinud ametinimetused** | **A.4. Enamlevinud ametinimetused** |
| Kohtuarst, peakohtuarst-ekspert, kohtuarst-ekspert, kohtuekspert-arst-toksikoloog, kohtuarst-histoloogiaekspert, kohtuarst-antropoloogiaekspert, kohtuarst-toksikoloogiaekspert, kohtuarst-radioloogiaekspert | Kohtuarst, peakohtuarst-ekspert, kohtuarst-ekspert, arst-kohtutoksikoloog, histoloog, patoloog, kohtuarst-antropoloogiaekspert, kohtuarst-toksikoloogiaekspert, kohtuarst-radioloogiaekspert |
| **A.5. Regulatsioonid kutsealal tegutsemiseks** | **A.5. Regulatsioonid kutsealal tegutsemiseks** |
| Regulatsioon puudub. | Regulatsioon puudub. |
| **A.6. Tulevikuoskused** | **A.6. Tulevikuoskused** |
| Innovatsiooni ja uute tehnoloogiatega kohanemise oskus. Säilenõtkuse arendamine – kiire hakkama saamine muutuste ja väljakutsetega, mis panevad proovile vastupidavuse, kohanemisvõime ja meeskonnadünaamika. | Innovatsiooni ja uute tehnoloogiatega kohanemise oskus. Säilenõtkuse arendamine – kiire hakkama saamine muutuste ja väljakutsetega, mis panevad proovile vastupidavuse, kohanemisvõime ja meeskonnadünaamika. |
| **Ettepanekud A-osa kohta** | **Ettepanekud A-osa kohta** |
| **B-osa** | **B-osa** |
| **B.1. Kutse struktuur** | **B.1. Kutse struktuur** |
| Kohtuarst, tase 7 kutse moodustub üldoskustest, kohustuslikest, spetsialiseerumisega seotud ja valitavatest kompetentsidest. Kutse taotlemisel on nõutud üldoskuste (B.2) ja kohustuslike kompetentside B.3.1–B.3.7 tõendamine ning tuleb tõendada vähemalt ühe spetsialiseerumisega seotud kompetentsid:  kohtuarst-ekspert, kompetentsid B.3.8 ja B.3.9;  arstlik kohtutoksikoloogiaekspert, kompetentsid B.3.10–B.3.12.  Lisaks on võimalik tõendada valitavaid kompetentse B.3.13−B.3.15. | Kohtuarst, tase 8 kutse moodustub üldoskustest, kohustuslikest, spetsialiseerumisega seotud ja valitavatest kompetentsidest. Kutse taotlemisel on nõutud üldoskuste (B.2) ja kohustuslike kompetentside B.3.1–B.3.9 tõendamine ning tuleb tõendada vähemalt ühe spetsialiseerumisega seotud kompetentsid:  kohtuarst-ekspert, kompetentsid B.3.10 ja B.3.11;  arstlik kohtutoksikoloogiaekspert, kompetentsid B.3.12–B.3.14.  Lisaks on võimalik tõendada valitavaid kompetentse B.3.15−B.3.17. |
| **Kvalifikatsiooninõuded kutse taotlemisel ja kutse taastõendamisel** | **Kvalifikatsiooninõuded kutse taotlemisel ja kutse taastõendamisel** |
| **Nõuded kutse taotlemisel**   1. Arsti kutse 2. Isik on kantud tervishoiutöötajate registrisse 3. Vastava eriala residentuuri läbimine (kohtuarst-eksperdil kohtuarsti residentuur või patoloogia residentuur kuni aastani 2012, arst-kohtutoksikoloogil kohtuarstiteaduse või muu arstliku eriala residentuur) 4. Erialane töökogemus ekspertiisivaldkonnas üldjuhul 5 aastat 5. Kompetentsusnõuetega seotud enesetäiendamine vähemalt 30 akadeemilist tundi aastas, millest vähemalt 10 tundi erialane 6. Karistusregistris puuduvad andmed tahtlikult toimepandud kuriteo kohta 7. Loetelu punktides nimetatud nõuetest vähemalt kahe täitmine:   7.1. Erialase koolituse läbiviimine asutusesiseselt või väljaspool ekspertiisiasutust  7.2. Eriala residentide juhendamine või üliõpilaste või praktikantide juhendamine  7.3. Osalemine erialaste eeskirjade, juhendite või metoodikate väljatöötamisel ja uuendamisel  7.4. Osalemine teadus- või arendusprojektides  7.5. Esinemine erialaste ettekannetega siseriiklikul, sh asutusesisesel või rahvusvahelisel konverentsil/teadusüritusel.  **Nõuded kutse taastõendamisel**   1. Sama taseme kehtiv kutse 2. Kompetentsusnõuetega seotud enesetäiendamine vähemalt 30 akadeemilist tundi aastas, millest vähemalt 10 tundi erialane 3. Karistusregistris puuduvad andmed tahtlikult toimepandud kuriteo kohta   Kutse andmise korraldus, sealhulgas kutset taotleva või taastõendava isiku esitatavad dokumendid ning kutse taotleja või taastõendaja kutsealase kompetentsuse hindamise viis ja vormid, on reguleeritud justiits- ja kohtuteenistuse kutseala kutse andmise korras. | **Nõuded kutse taotlemisel**   1. Arsti kutse 2. Isik on kantud tervishoiutöötajate registrisse 3. Vastava eriala residentuuri läbimine (kohtuarst-eksperdil kohtuarsti residentuur või patoloogia residentuur kuni aastani 2012, arst-kohtutoksikoloogil kohtuarstiteaduse või muu arstliku eriala residentuur) 4. Erialane töökogemus ekspertiisivaldkonnas üldjuhul 10 aastat 5. Kompetentsusnõuetega seotud enesetäiendamine vähemalt 40 akadeemilist tundi aastas, millest vähemalt 20 tundi erialane 6. Karistusregistris puuduvad andmed tahtlikult toimepandud kuriteo kohta 7. Esinemine suulise erialase ettekandega siseriiklikul ja rahvusvahelisel konverentsil või teadusüritusel 8. Loetelu punktides nimetatud nõuetest vähemalt viie täitmine:    1. Erialase teaduskraadi olemasolu    2. Erialaste koolituste läbiviimine asutusesiseselt või väljaspool ekspertiisiasutust    3. Eriala residentide juhendamine või üliõpilaste või praktikantide juhendamine    4. Bakalaureuse-, magistri- või doktoritööde juhendamine    5. Erialaste eeskirjade, juhendite või metoodikate väljatöötamises osalemine koostajana    6. Erialase seadusloome väljatöötamise töörühmas osalemine    7. Teadusartikli, raamatu peatüki või raamatu publitseerimine (võib olla kaasautor)    8. Teadus- või arendusprojektide juhtimine    9. Erialaste konverentside, seminaride või töötubade organiseerimine   **Nõuded kutse taastõendamisel**   1. Sama taseme kehtiv kutse 2. Kompetentsusnõuetega seotud enesetäiendamine vähemalt 30 akadeemilist tundi aastas, millest vähemalt 10 tundi erialane 3. Karistusregistris puuduvad andmed tahtlikult toimepandud kuriteo kohta   Kutse andmise korraldus, sealhulgas kutset taotleva või taastõendava isiku esitatavad dokumendid ning kutse taotleja või taastõendaja kutsealase kompetentsuse hindamise viis ja vormid, on reguleeritud justiits- ja kohtuteenistuse kutseala kutse andmise korras. |
| **B.2. Kohtuarst, tase 7, üldoskused** | **B.2. Kohtuarst, tase 8, üldoskused** |
| Mõtlemisoskused   1. Kasutab olemasolevaid teadmisi ja oskusi praktiliste probleemide lahendamiseks, eesmärkide saavutamiseks ning uute olukordade ja väljakutsetega toimetulemiseks. 2. Kasutab mõtlemisel loogikat ja süsteemset arutlust, et luua seoseid, teha järeldusi, tuvastada alternatiivsete lahenduste tugevad ja nõrgad küljed ning leida probleemide võimalikud lahendamise viisid.   Enesejuhtimisoskused   1. Järgib ekspertiisi puudutavaid seadusi ja määrusi. 2. Täidab seadusest lähtuvalt andmekaitse ja konfidentsiaalsuse nõudeid. 3. Järgib oma töös Eesti Kohtuekspertiisi Instituudi põhiväärtusi ning Eesti arstieetika koodeksit. 4. Tuleb toime ajutiselt või püsivalt muutuvate olukordade ja tingimustega. Reageerib muutustele adekvaatselt ja asjalikult. 5. Täidab tööohutusnõudeid, kasutab tööd tehes ohutuid töövõtteid ja -vahendeid ning isikukaitsevahendeid. 6. Jälgib valdkonnas toimuvaid muutusi ja suundumusi, et olla kursis tehnoloogia, meetodite jm uuendustega. 7. Teadvustab arendamist vajavaid oskusi oma töös ning leiab viise, kuidas ennast täiendada ja arendada (nt osaleb konverentsidel, koolitustel, kutseühingu tegevuses). 8. Loeb süstemaatiliselt erialast kirjandust, et olla kursis valdkonna arenguga.   Lävimisoskused   1. Teeb koostööd nii ühiste eesmärkide saavutamise nimel kui ka erinevate eesmärkide korral, arvestades poolte vajaduste ja seisukohtadega. 2. Väljendab end erinevates suhtlusolukordades konstruktiivselt, korrektselt, viisakalt, austavalt, arusaadavalt ja olukorrale vastavalt. Püüab mõista teise väärtushinnanguid ja seisukohti. 3. Kasutab eesti keelt tööks keeleseaduses nõutud tasemel. 4. Kasutab inglise või saksa keelt tasemel B2 (vt lisa 1 − keelte oskustasemete kirjeldused) ja kasutab töös vajalikku võõrkeelset eriala terminoloogiat. 5. Kasutab oma töös arvutit ohutuse jaoks vilunud kasutaja tasemel, infotöötluse ja kommunikatsiooni jaoks iseseisva kasutaja tasemel ning sisuloome ja probleemilahenduse jaoks algtasemel (vt lisa 2 − digipädevuste enesehindamisskaala). | Mõtlemisoskused   1. Kasutab olemasolevaid teadmisi ja oskusi praktiliste probleemide lahendamiseks, eesmärkide saavutamiseks ning uute olukordade ja väljakutsetega toimetulemiseks. 2. Kasutab mõtlemisel loogikat ja süsteemset arutlust, et luua seoseid, teha järeldusi, tuvastada alternatiivsete lahenduste tugevad ja nõrgad küljed ning leida probleemide võimalikud lahendamise viisid.   Enesejuhtimisoskused   1. Järgib ekspertiisi puudutavaid seadusi ja määrusi. 2. Täidab seadusest lähtuvalt andmekaitse ja konfidentsiaalsuse nõudeid. 3. Järgib oma töös Eesti Kohtuekspertiisi Instituudi põhiväärtusi ning Eesti arstieetika koodeksit. 4. Tuleb toime ajutiselt või püsivalt muutuvate olukordade ja tingimustega. Reageerib muutustele adekvaatselt ja asjalikult. 5. Täidab tööohutusnõudeid, kasutab tööd tehes ohutuid töövõtteid ja -vahendeid ning isikukaitsevahendeid. 6. Jälgib valdkonnas toimuvaid muutusi ja suundumusi, et olla kursis tehnoloogia, meetodite jm uuendustega. 7. Teadvustab arendamist vajavaid oskusi oma töös ning leiab viise, kuidas ennast täiendada ja arendada (nt osaleb konverentsidel, koolitustel, kutseühingu tegevuses). 8. Loeb süstemaatiliselt erialast kirjandust, et olla kursis valdkonna arengu, uurimismeetodite ja suundadega.   Lävimisoskused   1. Teeb koostööd nii ühiste eesmärkide saavutamise nimel kui ka erinevate eesmärkide korral, arvestades poolte vajaduste ja seisukohtadega. 2. Väljendab end ka keerukates suhtlusolukordades konstruktiivselt, korrektselt, viisakalt, austavalt, arusaadavalt ja olukorrale vastavalt. Püüab mõista teise väärtushinnanguid ja seisukohti. 3. Tuvastab ja sõnastab probleemid ning pakub välja kohanemisviisi või lahendusvõimalused. 4. Toob tasakaalukalt, põhjendatult ja selgelt välja teise tegevuse positiivsed ja negatiivsed aspektid, pakkudes välja võimalikud lahendused puudujääkide kõrvaldamiseks. 5. Eristab fakte hinnangutest, suhtub saadud tagasisidesse rahulikult ning võimaluse korral arvestab tagasisidega edasises tegevuses. 6. Kasutab eesti keelt tööks keeleseaduses nõutud tasemel. 7. Kasutab inglise või saksa keelt tasemel B2 (vt lisa 1 − keelte oskustasemete kirjeldused) ja kasutab töös vajalikku võõrkeelset eriala terminoloogiat. 8. Kasutab oma töös arvutit infotöötluse, kommunikatsiooni ja ohutuse jaoks vilunud kasutaja tasemel ning sisuloome ja probleemilahenduse jaoks iseseisva kasutaja tasemel ja (vt lisa 2 − digipädevuste enesehindamisskaala). |
| **B.3. Kohustuslikud kompetentsid** | **B.3. Kohustuslikud kompetentsid** |
| **B.3.1. Ekspertiiside ja uuringute tegemine** EKR tase 7 | **B.3.1. Ekspertiiside ja uuringute tegemine** EKR tase 8 |
| Tegevusnäitajad   1. Tutvub ekspertiisimäärusega/uuringu saatekirjaga ja muude ekspertiisiks/uuringuks esitatud materjalidega; tutvub ekspertiisi või uuringu objektiga; kontrollib ekspertiisi-/uuringumaterjalide ja saatedokumentide omavahelist vastavust; vastuolude või puudujääkide ilmnemisel taotleb materjalide täiendamist/parandamist; tellib lisamaterjali vastavalt vajadusele või suhtleb menetlejaga täiendava teabe/materjalide saamiseks. 2. Kavandab surnu kohtuarstliku ekspertiisi/uuringu tegemise liigi, lisauuringute tegemise. 3. Koordineerib teiste ekspertiisi/uuringu tegemises osalevate spetsialistide või meeskonnaliikmete tegevust ning jälgib töö protsesse ja juhenditest kinnipidamist. 4. Sisestab ekspertiisiks või uuringuks vajaliku informatsiooni akti vastavalt õigusaktidele ja juhenditele. 5. Teeb kohtuarstliku ekspertiisi ja/või uuringu vastavalt juhenditele ja õigusaktidele, kasutades selleks ettenähtud vahendeid. 6. Teeb või tellib täiendava uuringu, lähtudes juhenditest; vastavalt täiendavate uuringute vastustele interpreteerib tulemused. 7. Koostab eksperdiarvamuse põhjenduse, tuginedes lähteandmetele, uuringute kirjeldusele, esitatud materjalidele, õigusaktidele ja/või rahvusvahelisele praktikale. 8. Koostab oma eriteadmistest lähtuvalt erapooletu eksperdiarvamuse/uuringuvastuse, vastates menetleja küsimustele. | Tegevusnäitajad   1. Tutvub ekspertiisimäärusega/uuringu saatekirjaga ja muude ekspertiisiks/uuringuks esitatud materjalidega; tutvub ekspertiisi või uuringu objektiga; kontrollib ekspertiisi-/uuringumaterjalide ja saatedokumentide omavahelist vastavust; vastuolude või puudujääkide ilmnemisel taotleb materjalide täiendamist/parandamist; tellib lisamaterjali vastavalt vajadusele või suhtleb menetlejaga täiendava teabe/materjalide saamiseks. 2. Kavandab surnu kohtuarstliku ekspertiisi/uuringu tegemise liigi, lisauuringute tegemise. 3. Koordineerib teiste ekspertiisi/uuringu tegemises osalevate spetsialistide või meeskonnaliikmete tegevust. 4. Sisestab ekspertiisiks või uuringuks vajaliku informatsiooni akti vastavalt õigusaktidele ja juhenditele. 5. Teeb kohtuarstliku ekspertiisi ja/või uuringu vastavalt juhenditele ja õigusaktidele, kasutades selleks ettenähtud vahendeid. 6. Teeb või tellib täiendava uuringu, lähtudes juhenditest; vastavalt täiendavate uuringute vastustele interpreteerib tulemused. 7. Koostab eksperdiarvamuse põhjenduse, tuginedes lähteandmetele, uuringute kirjeldusele, esitatud materjalidele, õigusaktidele ja/või rahvusvahelisele praktikale. 8. Koostab oma eriteadmistest lähtuvalt erapooletu eksperdiarvamuse/uuringuvastuse, vastates menetleja küsimustele. 9. Nõustab keerukate juhtumite puhul kolleege, kutsub kokku aruteluks töörühma või teeb ettepanekuid komisjoni moodustamiseks. |
| **B.3.2. Bioloogilise materjali võtmine ekspertiisiks või uuringuks** EKR tase 7 | **B.3.2. Bioloogilise materjali võtmine ekspertiisiks või uuringuks** EKR tase 8 |
| Tegevusnäitajad   1. Hindab ekspertiisiks või uuringuks bioloogilise materjali võtmise vajalikkust/võimalikkust, arvestades eesmärki, kasutades kinnitatud metoodikat. 2. Võtab ekspertiisiks või uuringuks vajaliku bioloogilise materjali vastavalt juhenditele; tagab materjali pakendamise vastavalt juhenditele, tagades selle säilimise vastavalt transportimise viisile; kasutab materjali võtmiseks ja pakendamiseks ettenähtud vahendeid. 3. Täidab bioloogilise materjali saatmiseks vajaliku dokumentatsiooni. 4. Interpreteerib tulemused vastavalt uuringute vastustele; vajadusel leiab lisainfot kirjandusest; kasutab tulemust ekspertiisi/uuringu tegemisel. 5. Juhendab abipersonali bioloogilise materjali võtmise meetodite kasutamisel. | Tegevusnäitajad   1. Hindab ekspertiisiks või uuringuks bioloogilise materjali võtmise vajalikkust/võimalikkust, arvestades eesmärki, kasutades kinnitatud metoodikat. 2. Töötab välja uusi meetodeid bioloogilise materjali võtmiseks. 3. Võtab ekspertiisiks või uuringuks vajaliku bioloogilise materjali vastavalt juhenditele; tagab materjali pakendamise vastavalt juhenditele, tagades selle säilimise vastavalt transportimise viisile; kasutab materjali võtmiseks ja pakendamiseks ettenähtud vahendeid. 4. Täidab bioloogilise materjali saatmiseks vajaliku dokumentatsiooni. 5. Interpreteerib tulemused vastavalt uuringute vastustele; vajadusel leiab lisainfot kirjandusest; kasutab tulemust ekspertiisi/uuringu tegemisel. 6. Juhendab või õpetab kohtuarste ja abipersonali bioloogilise materjali võtmise meetodite kasutamisel. |
| **B.3.3. Väljakutsetel osalemine** EKR tase 7 | **B.3.3. Väljakutsetel osalemine** EKR tase 7 |
| Tegevusnäitajad   1. Teeb isiku meditsiinilise läbivaatuse vastavalt õigusaktidele, arvestades toimunud sündmust ja kasutades selleks ettenähtud vahendeid. 2. Võtab analüüsideks bioloogilised materjalid ja dokumenteerib. 3. Teeb surnu vaatluse surnu leidmise kohas või muus surnu asukohas, kasutades selleks ettenähtud vahendeid; võtab analüüsideks bioloogilised materjalid. 4. Annab menetlejale esialgse arvamuse, tuginedes objektiivse leiu ja vaatluse tulemustele; konsulteerib menetlejat sündmusepõhiselt. | Tegevusnäitajad   1. Teeb isiku meditsiinilise läbivaatuse vastavalt õigusaktidele, arvestades toimunud sündmust ja kasutades selleks ettenähtud vahendeid. 2. Võtab analüüsideks bioloogilised materjalid ja dokumenteerib. 3. Teeb surnu vaatluse surnu leidmise kohas või muus surnu asukohas, kasutades selleks ettenähtud vahendeid; võtab analüüsideks bioloogilised materjalid. 4. Annab menetlejale esialgse arvamuse, tuginedes objektiivse leiu ja vaatluse tulemustele; konsulteerib menetlejat sündmusepõhiselt. |
| **B.3.4. Osalemine komisjoniekspertiisides** EKR tase 8 | **B.3.4. Osalemine komisjoniekspertiisides** EKR tase 8 |
| Tegevusnäitajad   1. Töötab läbi ekspertiisimääruse ja saadetud materjalid, hindab komisjoniekspertiisi vajalikkust, tuginedes lähteandmetele ja olemasolevale ekspertiisimaterjalile; vajadusel teeb ettepaneku komisjoni moodustamiseks. 2. Teavitab komisjoniekspertiisi vajalikkusest menetlejat; teeb menetlejale ettepaneku komisjoni moodustamiseks, arvestades ekspertiisiks vajaminevat kompetentsi ja pädevust. 3. Teeb komisjoniekspertiisi vastavalt juhenditele ja õigusaktidele. 4. Osaleb/koostab eksperdiarvamuse, kooskõlastab selle komisjoni liikmetega. 5. Koordineerib komisjoni juhina liikmete tööd: kutsub vajadusel komisjoni kokku, teeb kokkuvõtte olemasolevatest ekspertiisimaterjalidest, informeerib menetlejat täiendavate materjalide vajalikkusest jne; järgib ajakava. 6. Põhjendab eriarvamusele jäädes teistele ekspertidele oma arvamust ja erimeelsuse püsimisel koostab eraldi eksperdiarvamuse, milles põhjendab oma arvamuse lahknevust. | Tegevusnäitajad   1. Töötab läbi ekspertiisimääruse ja saadetud materjalid, hindab komisjoniekspertiisi vajalikkust, tuginedes lähteandmetele ja olemasolevale ekspertiisimaterjalile; vajadusel teeb ettepaneku komisjoni moodustamiseks. 2. Teavitab komisjoniekspertiisi vajalikkusest menetlejat; teeb menetlejale ettepaneku komisjoni moodustamiseks, arvestades ekspertiisiks vajaminevat kompetentsi ja pädevust. 3. Teeb komisjoniekspertiisi vastavalt juhenditele ja õigusaktidele. 4. Osaleb/koostab eksperdiarvamuse, kooskõlastab selle komisjoni liikmetega. 5. Koordineerib komisjoni juhina liikmete tööd: kutsub vajadusel komisjoni kokku, teeb kokkuvõtte olemasolevatest ekspertiisimaterjalidest, informeerib menetlejat täiendavate materjalide vajalikkusest jne; järgib ajakava. 6. Põhjendab eriarvamusele jäädes teistele ekspertidele oma arvamust ja erimeelsuse püsimisel koostab eraldi eksperdiarvamuse, milles põhjendab oma arvamuse lahknevust. |
| **B.3.5. Osalemine kohtuistungil** EKR tase 7 | **B.3.5. Osalemine kohtuistungil** EKR tase 7 |
| Tegevusnäitajad   1. Valmistub kohtuistungiks: töötab läbi ekspertiisi-/uuringumaterjalid; tutvub erialase kirjandusega; komisjoniekspertiiside puhul esindab komisjoni eksperdiarvamust. 2. Ilmub kohtu kutsel kohtusse; vastab menetlusosaliste ja kohtu poolt esitatud ekspertiisiakti sisu selgitavatele küsimustele; annab talle esitatud küsimustes teaduslikult põhjendatud arvamuse; väljendub selgelt ning oskab esile tuua olulise. 3. Vastab esitatud küsimustele kirjalikult; põhjendab küsimustele vastamiseks vajaliku lisaaja küsimist; vajadusel taotleb ekspertiisi määramist. | Tegevusnäitajad   1. Valmistub kohtuistungiks: töötab läbi ekspertiisi-/uuringumaterjalid; tutvub erialase kirjandusega; komisjoniekspertiiside puhul esindab komisjoni eksperdiarvamust. 2. Ilmub kohtu kutsel kohtusse; vastab menetlusosaliste ja kohtu poolt esitatud ekspertiisiakti sisu selgitavatele küsimustele; annab talle esitatud küsimustes teaduslikult põhjendatud arvamuse; väljendub selgelt ning oskab esile tuua olulise. 3. Vastab esitatud küsimustele kirjalikult; põhjendab küsimustele vastamiseks vajaliku lisaaja küsimist; vajadusel taotleb ekspertiisi määramist. |
| **B.3.6. Valdkonna arendamine** EKR tase 7 | **B.3.6. Valdkonna arendamine** EKR tase 8 |
| Tegevusnäitajad   1. Osaleb vastavalt eriala arengule valdkonna juhendite koostamises. 2. Osaleb kohtuarstliku monitooringu ja kompetentsuse seire läbiviimisel, vormistab kokkuvõtte läbiviidud seire ja monitooringu kohta. 3. Osaleb teadusprojektides. 4. Teeb siseriiklikel konverentsidel suulisi erialaseid ettekandeid. | Tegevusnäitajad   1. Tutvustab kohtuarsti tööd avalikkusele. 2. Osaleb eriala arendamise ja erialaga seotud töörühmade töös siseriiklikul või rahvusvahelisel tasandil. 3. Koostab vastavalt eriala arengule valdkonna juhendeid, töötab välja/rakendab uusi uuringute meetodeid. 4. Analüüsib valdkonna juhendeid, hindab juhendite kaasajastamise vajadust ning teeb ettepanekuid paranduste sisseviimiseks. 5. Teeb ettepanekuid vajalike töövahendite uuendamiseks ja kaasajastamiseks, annab sisendi spetsifikatsioonide koostamiseks. 6. Analüüsib ekspertiisi valdkonda reguleerivate õigusaktide kitsaskohti ja teeb ettepanekuid muudatuste tegemiseks või uute regulatsioonide väljatöötamiseks. 7. Osaleb kohtuarstliku monitooringu ja kompetentsuse seire läbiviimisel, vormistab kokkuvõtte läbiviidud seire ja monitooringu kohta. 8. Esineb siseriiklikel ja rahvusvahelistel konverentsidel suuliste erialaste ettekannetega. 9. Avaldab erialaseid teadusartikleid või raamatu peatükke. |
| **B.3.7. Koolitamine ja juhendamine** EKR tase 7 | **B.3.7. Koolitamine ja juhendamine** EKR tase 8 |
| Tegevusnäitajad   1. Juhendab arst-residente erialases väljaõppes, selgitab, kuidas rakendada õpitut tööelus, annab edasi oma kutsealaseid teadmisi ja oskusi, jälgib juhendatava tööd või juhendab eksperte taasväljaõppes. 2. Juhendab praktikante, jälgib juhendatava tööd ning selgitab töövõtteid. 3. Pakub professionaalset tuge valdkonnas, kus nõustajal on sügavam arusaam ning ekspertteadmised. 4. Jälgib ja tagasisidestab abipersonali, kuidas mingit protsessi või ülesannet tulemuslikumalt ja tõhusamalt teha. 5. Jagab kolleegidega uuemat erialast teavet. 6. Juhendab töögruppi, kolleege või kliente uute töövõtete ja tehnoloogiate kasutuselevõtul. 7. Koostab koolitusmaterjale, arvestades koolituse sisu, eesmärki ja sihtrühma vajadusi ning viib läbi koolitusi; analüüsib koolitusel saadud tagasisidet. 8. Teostab eneseanalüüsi koolitajana/juhendajana. | Tegevusnäitajad   1. Juhendab arst-residente erialases väljaõppes, selgitab, kuidas rakendada õpitut tööelus, annab edasi oma kutsealaseid teadmisi ja oskusi, jälgib juhendatava tööd. 2. Koostab kohtuarst-ekspertide taasväljaõppekava ja juhendab eksperte taasväljaõppes. 3. Juhendab praktikante, jälgib juhendatava tööd ning selgitab töövõtteid. 4. Pakub professionaalset tuge valdkonnas, kus nõustajal on sügavam arusaam ning ekspertteadmised. 5. Jälgib ja tagasisidestab abipersonali, kuidas mingit protsessi, ülesannet tulemuslikumalt ja tõhusamalt teha. 6. Jagab kolleegidega uuemat erialast teavet. 7. Juhendab töögruppi, kolleege või kliente uute töövõtete ja tehnoloogiate kasutuselevõtul. 8. Hindab kompetentsipõhist koolitamisvajadust ekspertiisivaldkonna arengust lähtuvalt ja teeb ettepanekuid või organiseerib koolitust. 9. Koostab koolitusmaterjale, arvestades koolituse sisu, eesmärki ja sihtrühma vajadusi ning viib läbi koolitusi/infopäevi/seminare koostööpartneritele. 10. Analüüsib koolitusel saadud tagasisidet. 11. Teostab eneseanalüüsi koolitajana/juhendajana. 12. Juhendab üliõpilasi bakalaureuse-, magistri- või doktoriõppes. |
|  | **B.3.8. Valdkonna populariseerimine** EKR tase 8 |
|  | Tegevusnäitajad   1. Korraldab keerukate või huvitavate juhtumite arutelusid. 2. Tutvustab eriala koolitustel ja seminaridel, mis aitab suurendada huvi, teadlikkust ja arusaamist selle valdkonna olulisusest. 3. Võtab töövarjupäevade raames endale töövarju gümnaasiumi lõpuklassidest. 4. Kirjutab artikleid, arvamuslugusid või annab intervjuusid ajalehtedele. 5. Tutvustab valdkonda Eestis või rahvusvahelises ajakirjanduses. |
|  | **B.3.9. Valdkonnaga seotud teadus- ja arendusprojektide läbi viimine** EKR tase 8 |
|  | Tegevusnäitajad   1. Uurib erinevaid rahastusallikaid. 2. Osaleb veebiseminaridel, kus tutvustatakse uusi võimalusi teadus- ja arendusprojektide (T&A) rahastuse taotlemiseks. 3. Koostab projekti kontseptsiooni või -idee, mis vastab konkreetse rahastusmeetme eesmärkidele ja prioriteetidele. 4. Kaasab partnereid (ülikoolid, teadusasutused, ettevõtted) nii Eestist kui välismaalt, korraldab kohtumisi, et arutada koostöövormi ja rollijaotust. 5. Kirjutab või koordineerib teadus- ja arendusprojektide (T&A) taotluse kirjutamist, koostab taotlusdokumendid (sh eesmärgid, tegevused, ajakava, mõju, eelarve), koostab eelarve ja finantsplaanid. 6. Eduka taotluse korral viib projekti ellu ja juhib seda, korraldab projekti õnnestumiseks vajalikke tegevusi (sh lepingute haldus, aruandlus ja rahastaja nõuete täitmine). |
| **Spetsialiseerumisega seotud kompetentsid** | **Spetsialiseerumisega seotud kompetentsid** |
| **Kohtuarstlik ekspertiis** | **Kohtuarstlik ekspertiis** |
| **B.3.8. Isiku kohtuarstliku ekspertiisi ja uuringu tegemine** EKR tase 8 | **B.3.10. Isiku kohtuarstliku ekspertiisi ja uuringu tegemine** EKR tase 8 |
| Tegevusnäitajad   1. Teeb isiku kohtuarstliku, sh günekoloogilise/androloogilise läbivaatuse vastavalt juhenditele, kasutades selleks ettenähtud vahendeid; dokumenteerib andmed vastavalt juhenditele. 2. Töötab läbi isiku kohtuarstliku ekspertiisi ja uuringu tegemiseks esitatud tervishoiuteenuse osutamist tõendavad dokumendid; konsulteerib vajadusel teiste meditsiinieriala spetsialistidega. 3. Hindab vigastuse morfoloogiliste tunnuste vastavust asitõendi omadustele; tagab asitõendi pakendamise ja uuringuteks edastamise vastavalt juhendile. 4. Hindab tervisekahjustuse olemasolu, tekkimise viisi, vajadusel tervisekahjustuse seost terviseseisundiga, eluohtlikkust/kestust jm ning määrab tervisekahjustuse tekitamise aja, tuginedes erialastele ja meditsiinilistele teadmistele ning lähtudes isiku läbivaatusest ja/või olemasolevatest tervishoiuteenuse osutamist tõendavatest dokumentidest. 5. Hindab isiku terviseseisundit lähtuvalt isiku läbivaatusest ja/või olemasolevatest tervishoiuteenuse osutamist tõendavatest dokumentidest; annab hinnangu isiku terviseseisundi, sh võimelisuse kohta kanda karistust. | Tegevusnäitajad   1. Teeb isiku kohtuarstliku, sh günekoloogilise/androloogilise läbivaatuse vastavalt juhenditele, kasutades selleks ettenähtud vahendeid; dokumenteerib andmed vastavalt juhenditele. 2. Töötab läbi isiku kohtuarstliku ekspertiisi ja uuringu tegemiseks esitatud tervishoiuteenuse osutamist tõendavad dokumendid; konsulteerib vajadusel teiste meditsiinieriala spetsialistidega. 3. Hindab vigastuse morfoloogiliste tunnuste vastavust asitõendi omadustele; tagab asitõendi pakendamise ja uuringuteks edastamise vastavalt juhendile. 4. Hindab tervisekahjustuse olemasolu, tekkimise viisi, vajadusel tervisekahjustuse seost terviseseisundiga, eluohtlikkust/kestust jm ning määrab tervisekahjustuse tekitamise aja, tuginedes erialastele ja meditsiinilistele teadmistele ning lähtudes isiku läbivaatusest ja/või olemasolevatest tervishoiuteenuse osutamist tõendavatest dokumentidest. 5. Hindab isiku terviseseisundit lähtuvalt isiku läbivaatusest ja/või olemasolevatest tervishoiuteenuse osutamist tõendavatest dokumentidest; annab hinnangu isiku terviseseisundi, sh võimelisuse kohta kanda karistust. |
| **B.3.9. Surnu kohtuarstliku ekspertiisi ja lahangu tegemine** EKR tase 8 | **B.3.11. Surnu kohtuarstliku ekspertiisi ja lahangu tegemine** EKR tase 8 |
| Tegevusnäitajad   1. Teeb surnu kohtuarstliku lahangu, valib õige lahanguliigi või ekspertiisiliigi vastavalt juhenditele; dokumenteerib andmed vastavalt juhenditele. 2. Juhendab ja kontrollib abipersonali tööd; korraldab ekspertiisiks või lahanguks vajaliku bioloogilise materjali võtmise vastavalt juhenditele. 3. Hindab vigastuse morfoloogiliste tunnuste vastavust asitõendi omadustele; vajadusel tagab asitõendi pakendamise ja uuringuteks edastamise vastavalt juhendile. 4. Võtab koetükid histoloogiliseks uuringuks; kirjeldab pädevuse piires histoloogilisi muutusi ja interpreteerib tulemused. 5. Interpreteerib pädevuse piires radioloogiliste uuringute esmaseid tulemusi. 6. Vormistab kohtuarstliku diagnoosi vastavalt juhenditele, tuginedes erialastele ja meditsiinilistele teadmistele; kasutab rahvusvahelist haiguste klassifikaatorit. 7. Määrab surma põhjuse, vajadusel hindab tervisekahjustuse olemasolu, tuginedes lähteandmetele, lahanguleiule, uuringutele, ekspertiisimaterjalidele ning juhenditele. 8. Vormistab nõuetekohase arstliku surma põhjuse teatise. | Tegevusnäitajad   1. Teeb surnu kohtuarstliku lahangu, valib õige lahanguliigi või ekspertiisiliigi vastavalt juhenditele; dokumenteerib andmed vastavalt juhenditele. 2. Juhendab ja kontrollib abipersonali tööd; korraldab ekspertiisiks või lahanguks vajaliku bioloogilise materjali võtmise vastavalt juhenditele. 3. Hindab vigastuse morfoloogiliste tunnuste vastavust asitõendi omadustele; vajadusel tagab asitõendi pakendamise ja uuringuteks edastamise vastavalt juhendile. 4. Võtab koetükid histoloogiliseks uuringuks; kirjeldab pädevuse piires histoloogilisi muutusi ja interpreteerib tulemused. 5. Interpreteerib pädevuse piires radioloogiliste uuringute esmaseid tulemusi. 6. Vormistab kohtuarstliku diagnoosi vastavalt juhenditele, tuginedes erialastele ja meditsiinilistele teadmistele; kasutab rahvusvahelist haiguste klassifikaatorit. 7. Määrab surma põhjuse, vajadusel hindab tervisekahjustuse olemasolu, tuginedes lähteandmetele, lahanguleiule, uuringutele, ekspertiisimaterjalidele ning juhenditele. 8. Vormistab nõuetekohase arstliku surma põhjuse teatise. |
| **Arstlik kohtutoksikoloogiaekspertiis** | **Arstlik kohtutoksikoloogiaekspertiis** |
| **B.3.10. Toksilise aine toime hindamise ekspertiisi ja uuringu tegemine** EKR tase 7 | **B.3.12. Toksilise aine toime hindamise ekspertiisi ja uuringu tegemine** EKR tase 8 |
| Tegevusnäitajad   1. Hindab toksilise aine põhjuslikku seost surmaga toksikoloogia labori tulemuste ja lahanguleidude alusel; võimalusel arvutab surma põhjustanud toksilise aine annused, arvestades toksilise aine kontsentratsioone bioloogilises materjalis ja surnu eripärasid; osaleb mürgistuste kahtlusel koos kohtuarstiga lahangu tegemisel. 2. Kirjeldab isikul või surnuga kaasas olevat võimalikku toksilist toimet põhjustavat asitõendit ning vajadusel saadab aine laborisse uuringuteks vastavalt juhenditele; hindab tervisekahjustuse tekke võimalikkust, lähtudes toksiliste ainete riskianalüüsidest. 3. Hindab vastavalt juhenditele isiku toksilisest ainest põhjustatud tervisekahjustust, lähtudes isiku anamneesist, läbivaatusest ja tervishoiuteenuse osutamist tõendavatest dokumentidest; kirjeldab toksilise aine toimet ja toime kestust lähtuvalt toksilise aine toimemehhanismist ja manustamisviisist. 4. Annab konsultatsioone aine toksilisuse, toimemehhanismi, manustamisviiside ning toksilise annuse osas, viidates vajadusel erialasele kirjandusele; nõustab proovimaterjalide võtmist toksilise aine uuringuks. | Tegevusnäitajad   1. Hindab toksilise aine põhjuslikku seost surmaga toksikoloogia labori tulemuste ja lahanguleidude alusel; võimalusel arvutab surma põhjustanud toksilise aine annused, arvestades toksilise aine kontsentratsioone bioloogilises materjalis ja surnu eripärasid; osaleb mürgistuste kahtlusel koos kohtuarstiga lahangu tegemisel; erijuhtudel otsib võimalusi määrata bioloogilisest materjalist toksilist ainet väljaspool oma asutuse laborit. 2. Kirjeldab isikul või surnuga kaasas olevat võimalikku toksilist toimet põhjustavat asitõendit ning vajadusel saadab aine laborisse uuringuteks vastavalt juhenditele; hindab tervisekahjustuse tekke võimalikkust, lähtudes toksiliste ainete riskianalüüsidest. 3. Hindab vastavalt juhenditele isiku toksilisest ainest põhjustatud tervisekahjustust, lähtudes isiku anamneesist, läbivaatusest ja tervishoiuteenuse osutamist tõendavatest dokumentidest; kirjeldab toksilise aine toimet ja toime kestust lähtuvalt toksilise aine toimemehhanismist ja manustamisviisist; osaleb meditsiinitöötajate tegevuse õigsuse hindamise komisjoni töös, lähtudes tervishoiuteenuse osutamist tõendavatest dokumentidest ja/või isiku läbivaatusest, Eesti ja rahvusvahelistest ravijuhistest. 4. Annab konsultatsioone aine toksilisuse, toimemehhanismi, manustamisviiside ning toksilise annuse osas, viidates vajadusel erialasele kirjandusele; nõustab proovimaterjalide võtmist toksilise aine uuringuks. |
| **B.3.11.** **Narkootiliste ainete suurte ja väikeste koguste hindamine** EKR tase 7 | **B.3.13. Narkootiliste ainete suurte ja väikeste koguste hindamine** EKR tase 8 |
| Tegevusnäitajad   1. Töötab läbi kohtukeemia narkootiliste ainete ekspertiisiaktid; küsib vajadusel kohtukeemia eksperdilt ekspertiisi läbiviimiseks vajalikke sündmuspõhiseid lisaandmeid. 2. Teeb kindlaks joovet tekitavate narkootiliste või psühhotroopsete ainete ühekordsed annused, lähtudes erialase kirjanduse andmetest; arvutab narkootilistest või psühhotroopsest ainest kümnele inimesele joovet põhjustavad annused, lähtudes ühekordsest annusest. 3. Kirjeldab uute narkootiliste ainete toimeid ja manustamisviise. | Tegevusnäitajad   1. Töötab läbi kohtukeemia narkootiliste ainete ekspertiisiaktid; küsib vajadusel kohtukeemia eksperdilt ekspertiisi läbiviimiseks vajalikke sündmuspõhiseid lisaandmeid. 2. Teeb kindlaks joovet tekitavate narkootiliste või psühhotroopsete ainete ühekordsed annused, lähtudes erialase kirjanduse andmetest; arvutab narkootilistest või psühhotroopsest ainest kümnele inimesele joovet põhjustavad annused, lähtudes ühekordsest annusest. 3. Kirjeldab uute narkootiliste ainete toimeid ja manustamisviise; analüüsib uute narkootiliste ainete levikut/esinemist ja nende mõju inimorganismile. 4. Teeb kokkuvõtteid/ülevaateid narkootiliste ainete toimetest ning suurtest ja väikestest kogustest. |
| **B.3.12. Joobe tuvastamine** EKR tase 7 | **B.3.14. Joobe tuvastamine** EKR tase 8 |
| Tegevusnäitajad   1. Tuvastab narkootilisest, psühhotroopsest või muust joovet tekitavast ainest tingitud joovet/häirunud terviseseisundit isikul lähtudes vastavast juhendist. 2. Teeb dokumentide ja ekspertiisiks esitatud materjali alusel ekspertiisi, tuvastab narkootilisest, psühhotroopsest või muust joovet tekitavast ainest põhjustatud joovet. 3. Arvutab vere alkoholi või narkootilise või psühhotroopse aine kontsentratsiooni tagasi sündmuse hetkele, kasutades menetluse käigus kogutud andmeid. | Tegevusnäitajad   1. Tuvastab narkootilisest, psühhotroopsest või muust joovet tekitavast ainest tingitud joovet/häirunud terviseseisundit isikul lähtudes vastavast juhendist. 2. Teeb dokumentide ja ekspertiisiks esitatud materjali alusel ekspertiisi, tuvastab narkootilisest, psühhotroopsest või muust joovet tekitavast ainest põhjustatud joovet. 3. Interpreteerib alkoholi metaboliitide analüüsi tulemust. 4. Arvutab vere alkoholi või narkootilise või psühhotroopse aine kontsentratsiooni tagasi sündmuse hetkele, kasutades menetluse käigus kogutud andmeid. |
| **Valitavad kompetentsid** | **Valitavad kompetentsid** |
| **B.3.13. Kohtuantropoloogia ekspertiisi ja uuringu tegemine** EKR tase 7 | **B.3.15. Kohtuantropoloogia ekspertiisi ja uuringu tegemine**  EKR tase 7 |
| Tegevusnäitajad   1. Teeb skeletiluude vaatluse, kirjeldab ja fotografeerib. 2. Viib läbi skeletiluude matseratsiooni. 3. Teeb kindlaks luude põhjal liigilise kuuluvuse, soo-kuuluvuse, vanuse ja kehapikkuse, kasutades visuaalset vaatlust, antropoloogilisi mõõtmisi jm uurimismeetodeid. 4. Kirjeldab skeletiluudel esinevaid eritunnuseid ja haiguslikke muutusi, kirjeldab vigastusi, teeb kindlaks traumamehhanismi ja vigastuste tekitamise aja. 5. Võtab võrdlusmaterjali surnu identifitseerimiseks. 6. Võtab materjali ja saadab radiosüsinikdateeringu uuringuteks. 7. Võrdleb luude morfoloogilisi muutusi isiku elu jooksul tehtud radioloogiliste uuringutega. | Tegevusnäitajad   1. Teeb skeletiluude vaatluse, kirjeldab ja fotografeerib. 2. Viib läbi skeletiluude matseratsiooni. 3. Teeb kindlaks luude põhjal liigilise kuuluvuse, soo-kuuluvuse, vanuse ja kehapikkuse, kasutades visuaalset vaatlust, antropoloogilisi mõõtmisi jm uurimismeetodeid. 4. Kirjeldab skeletiluudel esinevaid eritunnuseid ja haiguslikke muutusi, kirjeldab skeletiluudel esinevaid vigastusi, teeb kindlaks traumamehhanismi ja vigastuste tekitamise aja. 5. Võtab võrdlusmaterjali surnu identifitseerimiseks. 6. Võtab materjali ja saadab radiosüsinikdateeringu uuringuteks. 7. Võrdleb luude morfoloogilisi muutusi isiku elu jooksul tehtud radioloogiliste uuringutega. |
| **B.3.14. Kohtuhistoloogia uuringu tegemine** EKR tase 7 | **B.3.16. Kohtuhistoloogia uuringu tegemine** EKR tase 7 |
| Tegevusnäitajad   1. Koordineerib, juhendab ja kontrollib histoloogialabori personali histoloogiliste preparaatide tegemisel ja arhiveerimisel. 2. Teostab värvingute ja histoloogiliste preparaatide kvaliteedi kontrolli ja annab tagasisidet preparaadi valmistajale. 3. Kirjeldab histoloogilist leidu, vormistab nõuetekohase histoloogilise uuringu vastuse. 4. Hindab lisavärvingute tegemise vajadust, arvestades surma põhjust, vigastuse tekkemehhanismi ja tekitamise aega. 5. Konsulteerib kohtuarsti histoloogilise leiu hindamisel. | Tegevusnäitajad   1. Koordineerib, juhendab ja kontrollib histoloogialabori personali histoloogiliste preparaatide tegemisel ja arhiveerimisel. 2. Teostab värvingute ja histoloogiliste preparaatide kvaliteedi kontrolli ja annab tagasisidet preparaadi valmistajale. 3. Kirjeldab histoloogilist leidu, vormistab nõuetekohase histoloogilise uuringu vastuse. 4. Hindab lisavärvingute tegemise vajadust, arvestades surma põhjust, vigastuse tekkemehhanismi ja tekitamise aega. 5. Konsulteerib kohtuarsti histoloogilise leiu hindamisel. |
| **B.3.15. Arstliku kohtutoksikoloogia ekspertiisi ja uuringu tegemine** EKR tase 8 | **B.3.17. Arstliku kohtutoksikoloogia ekspertiisi ja uuringu tegemine** EKR tase 8 |
| Tegevusnäitajad   1. Hindab toksilise aine põhjuslikku seost surmaga toksikoloogia labori tulemuste ja lahanguleidude alusel; arvutab surma põhjustanud toksilise aine annused, arvestades toksilise aine kontsentratsioone bioloogilises materjalis ja surnu eripärasid; osaleb mürgistuste kahtlusel koos kohtuarstiga lahangu tegemisel. 2. Kirjeldab isikul või surnuga kaasas olevat võimalikku toksilist toimet põhjustavat asitõendit ning saadab aine laborisse uuringuteks vastavalt juhenditele. 3. Hindab tervisekahjustuse tekke võimalikkust, lähtudes toksiliste ainete riskianalüüsidest. 4. Hindab toksilisest ainest põhjustatud tervisekahjustust, lähtudes anamneesist, läbivaatusest ja tervishoiuteenuse osutamist tõendavatest dokumentidest. 5. Kirjeldab toksilise aine toimet ja toime kestust lähtuvalt toksilise aine toimemehhanismist ja manustamisviisist. 6. Nõustab proovimaterjalide võtmist toksilise aine uuringuks. 7. Tuvastab narkootilisest, psühhotroopsest või muust joovet tekitavast ainest tingitud joovet või häirunud terviseseisundit. 8. Arvutab vere alkoholi, narkootilise või psühhotroopse aine kontsentratsiooni tagasi sündmuse hetkele. | Tegevusnäitajad   1. Hindab toksilise aine põhjuslikku seost surmaga toksikoloogia labori tulemuste ja lahanguleidude alusel; arvutab surma põhjustanud toksilise aine annused, arvestades toksilise aine kontsentratsioone bioloogilises materjalis ja surnu eripärasid; osaleb mürgistuste kahtlusel koos kohtuarstiga lahangu tegemisel. 2. Kirjeldab isikul või surnuga kaasas olevat võimalikku toksilist toimet põhjustavat asitõendit ning saadab aine laborisse uuringuteks vastavalt juhenditele. 3. Hindab tervisekahjustuse tekke võimalikkust, lähtudes toksiliste ainete riskianalüüsidest. 4. Hindab toksilisest ainest põhjustatud tervisekahjustust, lähtudes anamneesist, läbivaatusest ja tervishoiuteenuse osutamist tõendavatest dokumentidest. 5. Kirjeldab toksilise aine toimet ja toime kestust lähtuvalt toksilise aine toimemehhanismist ja manustamisviisist. 6. Nõustab proovimaterjalide võtmist toksilise aine uuringuks. 7. Tuvastab narkootilisest, psühhotroopsest või muust joovet tekitavast ainest tingitud joovet või häirunud terviseseisundit. 8. Arvutab vere alkoholi, narkootilise või psühhotroopse aine kontsentratsiooni tagasi sündmuse hetkele. |
| **Ettepanekud B-osa kohta** | **Ettepanekud B-osa kohta** |
| **C-osa** | **C-osa** |
| **Kutsestandardi koostajad**  Triin Paju − Eesti Kohtuekspertiisi Instituudi Lääne-Eesti kohtuarstlik osakond  Krista Reinek − Eesti Kohtuekspertiisi Instituudi personalitalitus  Sünne Remmer − Eesti Kohtuekspertiisi Instituudi Põhja-Eesti kohtuarstlik osakond  Merike Rump − Eesti Kohtuekspertiisi Instituudi kvaliteeditalitus  Mailis Tõnisson − Eesti Kohtuekspertiisi Instituudi Lõuna-Eesti kohtuarstlik osakond  Marika Väli − Tartu Ülikooli bio- ja siirdemeditsiini instituudi patoloogilise anatoomia ja kohtuarstiteaduse osakond | **Kutsestandardi koostajad**  Triin Paju − Eesti Kohtuekspertiisi Instituudi Lääne-Eesti kohtuarstlik osakond  Krista Reinek − Eesti Kohtuekspertiisi Instituudi personalitalitus  Sünne Remmer − Eesti Kohtuekspertiisi Instituudi Põhja-Eesti kohtuarstlik osakond  Merike Rump − Eesti Kohtuekspertiisi Instituudi kvaliteeditalitus  Mailis Tõnisson − Eesti Kohtuekspertiisi Instituudi Lõuna-Eesti kohtuarstlik osakond  Marika Väli − Tartu Ülikooli bio- ja siirdemeditsiini instituudi patoloogilise anatoomia ja kohtuarstiteaduse osakond |
| Viide Ametite Klassifikaatorile (ISCO 08): 2212 Eriarstid | Viide Ametite Klassifikaatorile (ISCO 08): 2212 Eriarstid |
| Kutse nimetus inglise keeles: *Forensic Medical Doctor*  Spetsialiseerumiste nimetused kutsetunnistusel  Kohtuarst-ekspert: *Forensic Medical Expert*  Arst-kohtutoksikoloogiaekspert: *Forensic Medical Toxicology Expert*  Valitavate kompetentside nimetused inglise keeles:  Kohtuantroploogia ekspertiisi ja uuringu tegemine: *Conducting forensic anthropology examinations*  Kohtuhistoloogia uuringu tegemine: *Conducting forensic histological examinations*  Kohtutoksikoloogia ekspertiisi ja uuringu tegemine: *Conducting* *forensic medical toxicology examinations* | Kutse nimetus inglise keeles: *Forensic Medical Doctor*  Spetsialiseerumiste nimetused kutsetunnistusel  Kohtuarst-ekspert: *Forensic Medical Expert*  Arst-kohtutoksikoloogiaekspert: *Forensic Medical Toxicology Expert*  Valitavate kompetentside nimetused inglise keeles:  Kohtuantroploogia ekspertiisi ja uuringu tegemine: *Conducting forensic anthropology examinations*  Kohtuhistoloogia uuringu tegemine: *Conducting forensic histological examinations*  Kohtutoksikoloogia ekspertiisi ja uuringu tegemine: *Conducting* *forensic medical toxicology examinations* |
| **Lisad**  Lisa 1. Keelte oskustasemete kirjeldused  Lisa 2. Digipädevuste enesehindamisskaala | **Lisad**  Lisa 1. Keelte oskustasemete kirjeldused  Lisa 2. Digipädevuste enesehindamisskaala |